Datada en el s.XIII i situada dalt d’un petit serrat, Cal Camats encara conserva l’aroma i la tradició dels nostres avantpassats que amb el seu treball i esforç van contribuir al creixement de les anomenades masies de pagesos catalans. La casa està envoltada d’extensos paratges boscosos i camps de conreu, un lloc idíl·lic per gaudir d’uns dies de tranquil·litat en plena natura. Així, amb l’objectiu de garantir el seu confort i proporcionar-li el nostre millor servei, hem donat a la masia, amb bon fer i dedicació, la frescor i la facilitat de les cases d’avui en dia.